****

**ΔΕΛΤΙΟ ΤΥΠΟΥ ΤΗΣ 25.2.2016**

**ΣΧΟΛΙΑΣΜΟΣ ΔΗΜΟΣΙΕΥΜΑΤΩΝ ΤΟΥ ΗΛΕΚΤΡΟΝΙΚΟΥ ΤΥΠΟΥ**

Η Attica Bank ανακοινώνει ότι τα αναγραφόμενα σήμερα στο site του bankingnews.gr περί δήθεν παγώματος των εγγυητικών επιστολών των μηχανικών και γενικώς των χορηγήσεων, λόγω εισαγγελικού ελέγχου που έχει δήθεν ξεκινήσει, είναι παντελώς ανυπόστατα, ψευδή και άκρως συκοφαντικά.

Ούτε εισαγγελέας, ούτε καμία απολύτως δικαστική έρευνα έχει εμφανισθεί στην Attica Bank, η οποία συνεχίζει να λειτουργεί αποδοτικά σε όλους τους τομείς και τις υπηρεσίες της.

Για τις εξωφρενικά αναληθείς αυτές παραπληροφορήσεις η Τράπεζα θα κινηθεί άμεσα δικαστικώς και θα ζητήσει την παραδειγματική τιμωρία παντός υπευθύνου.

**ATTICA BANK**

**ΑΝΩΝΥΜΗ ΤΡΑΠΕΖΙΚΗ ΕΤΑΙΡΕΙΑ**